אולימפיאדת אמסטרדם (1928)

אולימפיאדת אמסטרדם (1928) היא האולימפיאדה התשיעית בעת החדשה. היא נמשכה 16 ימים מ-28 ביולי ועד 12 באוגוסט 1928. השתתפו בתחרויות 2,883 ספורטאים מ-46 מדינות.

טבלת מדליות

המדינות שגרפו את מרב המדליות

אירועים בולטים 
באולימפיאדה זו היו כמה אירועים בולטים שקרו בפעם הראשונה בעת החדשה:
מסורת הדלקת הלפיד האולימפי חודשה במשחקים אלו.
המשלחת מיוון פתחה לראשונה את מצעד המשלחות והמשלחת של המדינה המארחת סגרה את המצעד.
לראשונה נערכו המשחקים האולימפיים במשך 16 ימים.
נבחרת גרמניה חזרה להשתתף במשחקים האולימפיים לאחר שסולקה בעקבות מלחמת העולם הראשונה.

השתתפות נשים 
אולימפיאדה זו הייתה הפעם הראשונה שבה התקיימו תחרויות אתלטיקה והתעמלות מכשירים גם לנשים. הלחץ של פדרציית הספורט הנשי הבינלאומי (FSFI) Fédération Sportive Féminine Internationale בראשות אליס מיליאט, תחרויות נפרדות לנשים ומוצלחות (שני אירועים של המשחקים העולמיים לנשים וארבע אולימפיאדות לנשים), התחזקות ספורט הנשים בעולם ופרישתו של פייר דה קוברטן, מייסד המשחקים האולימפיים המודרניים, שחשב שנשים לא אמורות להשתתף בספורט, כל אלה הובילו לשינוי הזה. מספר הנשים שהשתתפו באולימפיאדה זו היה כפול מזו שלפניה פריז 1924. באולימפיאדה זו (אמסטרדם) תחרות התעמלות המכשירים עדיין הייתה שונה מזו של הגברים.

אתלטיקה

 פני רוזנפלד היהודיה ( קנדה) זכתה בשתי מדליות, מהן אחת זהב בריצת שליחות 4x100 מטר בשיא עולם חדש.
 פאבו נורמי () זכה ב-3 מדליות מהן 1 זהב התשיעית שלו.
 פרסי ויליאמס ( קנדה) זכה בשתי מדליות זהב בריצת 100 מטר ובריצת 200 מטר.
 קלרנס האוזר () הגן על תוארו בזריקת דיסקוס.

התעמלות
 נבחרת הנשים של הולנד () בהתעמלות מכשירים זכתה במדליית הזהב, המדליה היחידה בתחרות לנשים. הנבחרת כללה חמש נשים יהודיות (הלנה קלוט-נורדהיים, סטלה בליץ-אחסטריבה, אנה דרזדן-פולק, יודיק טיימנס-סימונס ואלקה דה לוי), אף המאמן חריט קלירקופר היה יהודי. ארבע מהן והמאמן נספו בשואה (קלוט-נורדהיים, דרזדן-פולק ותמנס-סימונס והמאמן קלירקופר נספו בסוביבור. בליץ-אחסטריבה נספתה באושוויץ). רק אחת, דה לוי שרדה את השואה.
 ג'ורג' מייז () זכה ב-4 מדליות מהן 3 זהב כולל בתחרות הקרב רב.

כדורגל
נבחרת אורוגוואי  זכתה במדליית זהב בכדורגל, בפעם השנייה ברציפות, לאחר ניצחון בהארכה על ארגנטינה  1-2. בתום הזמן החוקי של המשחק הייתה התוצאה 1-1. במדליית הארד זכתה איטליה  שניצחה את מצרים  3-11.

כדורמים
נבחרת גרמניה  זכתה במדליית זהב בכדורמים, לאחר שניצחה במשחק הגמר את הונגריה  2-5. במדליית הארד זכתה צרפת  שניצחה את בריטניה  1-8.

סיף
 יאנוש גאראי ואטילה פטשאואר ( הונגריה) שזכו במדליית זהב, נרצחו בשואה.

קפיצה למים
 פיט דג'רדין () זכה בשתי מדליות הזהב.

שחייה

 אלבינה אוסיפוביץ () זכתה בשתי מדליות זהב, במשחה ל-100 מטר חופשי ובמשחה שליחות 4x100 מטר
 מרתה נורליוס () זכתה בשתי מדליות, במשחה ל-400 מטר חופשי היא הגנה על תוארה ובמשחה שליחות 4x100 מטר
 ג'וני וייסמילר () זכה בשתי מדליות זהב והגן על תואריו במשחה ל-100 מטר חופשי ובמשחה שליחים 4x200 מטר

ראו גם
יהודים באולימפיאדת אמסטרדם

קישורים חיצוניים

 
 אתר הוועד האולימפי
 הדו"ח הרשמי

הערות שוליים

1928
אמסטרדם: תחרויות ספורט
1928 בספורט
1928 בהולנד